Política i objectius de qualitat
El centre universitari de l'Institut de Seguretat Pública de Catalunya, adscrit a la Universitat de Barcelona, manifesta el seu compromís amb la qualitat i, amb aquesta finalitat, fixa els objectius i els processos necessaris per assegurar la qualitat de la formació impartida.
La missió del centre és formar professionals qualificats en l'àmbit de la seguretat i generar i difondre coneixement científic en aquesta disciplina.
En aquest context, la gestió de la qualitat esdevé un factor estratègic tant per garantir la qualitat de la formació impartida com per assegurar que els estudiants assoleixin les competències definides per la titulació.
El Sistema Intern de Garantia de la Qualitat és l'instrument a través del qual el centre revisa i millora el funcionament del seu programa formatiu.
El SIGQ disposa d'un mapa de processos, mitjançant els quals es regulen tots els aspectes vinculats a la titulació, des del disseny fins a la seva avaluació.
El centre garanteix l'efectivitat del SIGQ mitjançant la seva revisió periòdica.
La gestió de la qualitat implica tots els òrgans de govern i totes les unitats del centre i és responsabilitat de la Direcció que la política i els objectius de qualitat siguin coneguts i acceptats per tots els grups d'interès del centre.
L'equip directiu delega en la Comissió de qualitat la responsabilitat de vetllar pel funcionament i la millora del conjunt de processos i pel compliment dels objectius de qualitat definits.
Els objectius de qualitat del l'ISPC estan alineats amb els estàndards de qualitat de l'Espai Europeu d'Educació Superior, que es concreten en:
Les comissions de qualitat són els òrgans que han de vetllar per la posada en marxa, el desplegament i la millora del conjunt de procediments de qualitat del centre en el seguiment i l'avaluació dels ensenyaments de grau.
La Comissió de Qualitat d'aquest centre universitari està formada per:
Les funcions de la Comissió de Qualitat són:
a) elaborar i mantenir actualitzat el document de política i objectius de qualitat del centre,
b) elaborar, aprovar i revisar el sistema de garantia interna de la qualitat (SGIQ) del centre,
c) elaborar i mantenir actualitzat el mapa de processos relacionats amb el desenvolupament de la docència,
d) donar suport i garantir la qualitat a tots els processos implicats en el marc VSMA (verificació, seguiment, modificació i acreditació) d'acord amb la legislació vigent,
e) informar les memòries de verificació, els informes de seguiment, les propostes de modificació i els autoinformes d'acreditació de tots els ensenyaments de grau i màster universitari del centre,
f) elaborar i revisar els procediments específics de qualitat del centre per a cada procés identificat i vetllar per la seva implantació real i efectiva,
g) facilitar i garantir la recollida de les evidències necessàries per als diversos processos d'avaluació, certificació i acreditació en què pugui implicar-se el centre,
h) facilitar i garantir la recollida i l'anàlisi de les dades necessàries per a la presa de decisions del centre i per al retiment de comptes,
i) facilitar i garantir la publicació i l'accés a la informació pública d'interès per als diferents col·lectius de la comunitat universitària i la societat.
Al llarg de la vida dels ensenyaments oficials, se succeeixen els processos per a la verificació, el seguiment, la modificació i l'acreditació (VSMA) dels títols oficials.
El centre, mitjançant el sistema de garantia intern de la qualitat (SGIQ), treballa per a vincular aquests processos interns de la manera més estructurada i integrada i, així, promoure l'eficiència en la gestió i donar resposta als diversos requeriments normatius.
Comitè d'avaluació interna (CAI)
> Indicadors d'inserció laboral